20 beseer toe voertuie botsFoto: ER24 Ongeveer 20 mense is beseer toe ŉ taxi en ŉ motor Woensdagoggend in Mbombela (Nelspruit) in Mpumalanga gebots het. Annine Siddall, woordvoerder van ER24, het gesê die botsing het omstreeks 11:30 op die R40 plaasgevind. By paramedici se aankoms op die toneel het hulle talle pasiënte aangetref wat langs die pad lê. “Drie mense het matige beserings opgedoen en is na ŉ nabygeleë hospitaal geneem vir behandeling. Nog ongeveer 17 mense het geringe beserings opgedoen en is op die toneel behandel voordat hulle ook na ŉ hospitaal geneem is,” het Siddall gesê. Die oorsaak van die botsing is nie in dié stadium bekend nie.